La interfície

Pàgina d'inici
La pàgina d'inici mostra les carpetes obertes recentment i l' al costat esquerre, i els vostres llocs i etiquetes al costat dret.
Captura de pantalla de la pantalla d'inici

Operacions de la imatge
El té algunes característiques que estan disponibles tant en les vistes Navega, Visualitza i pantalla completa. El té la capacitat de realitzar alteracions bàsiques a les vostres imatges.
Gira: Una operació de rotació girarà la imatge cap a l'esquerra o cap a la dreta, depenent de si feu R Edita Gira a la dreta o L Edita Gira a l'esquerra
Edita Mirall : Aquesta operació reflecteix la imatge sobre l'eix vertical, com si l'estiguéssiu veient en un mirall.
Edita Inverteix : Aquesta operació reflecteix la imatge de dalt a baix (una reflexió al llarg de l'eix horitzontal).
R Edita Redimensiona : Aquesta operació permet reduir o ampliar la imatge. Tingueu en compte que si augmenteu la mida d'una imatge, aquesta pot aparèixer borrosa i/o pixelada.
Aquestes accions també estan disponibles a la pestanya Operacions de la barra lateral.
Si heu editat una o més imatges, es mostrarà una barra amb accions addicionals a la part superior de la imatge. Podeu desfer o refer els canvis, anar a la imatge modificada anterior o següent, i trobareu tres opcions per a desar les imatges modificades.
Accions de la barra per a les imatges modificades
Si heu instal·lat els connectors Kipi, estarà disponible un menú Connectors que permet realitzar moltes operacions addicionals amb les imatges. Per obtenir més informació, vegeu la documentació per als connectors Kipi.

Mode Navega
Quan està en el mode Navega, podreu navegar amb facilitat entre els fitxers i carpetes. La finestra de vista prèvia mostra miniatures de les imatges a la carpeta actual, així com les subcarpetes.
Captura de pantalla del mode Navega
En moure el punter del ratolí sobre la imatge es mostren els botons per a seleccionar o girar la imatge, així com un botó per accedir al mode de pantalla completa. Les imatges modificades s'indiquen amb una icona a sota a la dreta, feu clic per desar la imatge modificada. En fer clic sobre una imatge s'accedeix al mode Visualitza. Podeu seleccionar múltiples imatges i canviar al mode Visualitza per veure-les una al costat de l'altra.
El control lliscant a la part inferior dreta permet canviar la mida de les imatges. També les podeu filtrar pel nom de fitxer, data, etiqueta o classificació utilitzant el quadre a baix a l'esquerra. La barra d'eines apareix tant en el mode Navega com en el mode Visualitza, i conté les accions més utilitzades.
Pàgina d'inici: Obre la pàgina d'inici.
Navega: Canvia al mode Navega.
Visualitza: Canvia al mode Visualitza.
Pantalla completa: Canvia al mode de pantalla completa.
Anterior: En fer clic sobre aquesta icona anireu a la imatge anterior en la carpeta.
Següent: En fer clic sobre aquest botó anireu a la imatge següent en la carpeta.
Gira a l'esquerra/dreta: Igual com es discuteix en Operacions de la imatge.

Mode Visualitza
El mode Visualitza mostra les imatges a mida completa. A l'esquerra es mostra la mateixa barra lateral disponible en el mode Navega. A la part inferior, hi ha la barra de miniatures, la qual permet desplaçar-se per les imatges a la carpeta actual. La barra de miniatures es pot minimitzar fent clic al botó Barra de miniatures. Fent-hi clic una altra vegada es restaurarà. Per canviar la mida de les miniatures moveu el divisor amb el .
El mode Visualitza permet veure múltiples imatges una al costat de l'altra. Podeu seleccionar múltiples imatges en el mode Navega abans de canviar al mode Visualitza, o podeu fer clic al botó + que apareix en passar el cursor per sobre les imatges a la barra de miniatures per afegir un plafó de visualització per aquesta imatge. A continuació apareixerà el botó - que permet eliminar aquest plafó.
Quan es mostren múltiples imatges, apareixerà una petita barra d'eines sota de cada imatge que permet eliminar la imatge o el seu plafó. Podeu realitzar operacions de zoom independentment per a cada imatge, o sincronitzar-les. Alterneu això marcant l'opció Sincronitza a l'esquerra del control lliscant de zoom o prement Y. Podeu canviar entre les imatges fent clic en el seu plafó, o amb el teclat. Per canviar a la imatge de la dreta, premeu . Per canviar a la imatge de l'esquerra, premeu .
Captura de pantalla del mode Visualitza
El control lliscant a la part inferior dreta controla el zoom de la imatge. Els botons Ajusta, Omple i 100% es troben al costat del control lliscant de zoom i disposen de tres nivells de zoom preestablerts. El botó Ajusta ajustarà la imatge actual a la mida de la finestra, el botó Omple ajustarà la imatge fins omplir la finestra, amb l'amplada o alçada, i el botó 100% ajustarà la imatge a la mida de píxels real. La drecera F alternarà al mode d'ompliment.
Quan una imatge està en el mode apropa fins a omplir, podreu anar a la imatge anterior i següent amb les tecles de fletxa. En apropar el zoom, les fletxes s'utilitzaran per a desplaçar-vos per la imatge. Això és molt similar al comportament que proporcionen els telèfons o les càmeres digitals.
Quan una imatge està ampliada, apareixerà una vista d'ocell que permet desplaçar-vos per la imatge amb el ratolí i les tecles de fletxa. La vista d'ocell s'ocultarà automàticament després d'un breu retard, mostrant-se de nou quan feu zoom o desplaceu.
Podeu definir el que passa quan es va a la imatge B després d'haver acostat el zoom a una àrea de la imatge A emprant les opcions al grup Mode de zoom a la pàgina Vista de la imatge de la finestra de configuració del , a la qual podeu arribar utilitzant Arranjament Configura el ....
Si s'ha establert a Ajusta automàticament cada imatge, la imatge B serà allunyada fins a omplir la pantalla.
Si s'ha establert a Mantén el mateix zoom i posició, totes les imatges compartiran el mateix zoom i posició: la imatge B s'establirà en els mateixos paràmetres de zoom com la imatge A (i si es canvien, la imatge A es mostrarà amb el zoom i posició actualitzats).
Si s'ha establert a Zoom i posició per a cada imatge, totes les imatges recordaran el seu propi zoom i posició: la imatge B s'establirà inicialment als mateixos paràmetres de zoom com la imatge A, però a continuació, recordarà el seu propi zoom i posició (si es canvien, la imatge A no es mostrarà amb el zoom i posició actualitzats).
Podeu començar directament en el mode Visualitza iniciant el des d'un menú contextual com Obre amb en un altre programa o llançant-lo des de la línia d'ordres amb una imatge com a argument.
Les següents operacions d'imatge addicionals només estan disponibles en el mode Visualitza:
C Edita Escapça : Aquesta operació permet descartar algunes parts de la imatge que no voleu.
Podeu accedir als paràmetres avançats d'escapçat marcant la casella de selecció Arranjament avançat al plafó emergent de sota. Utilitzeu els camps corresponents per afinar l'operació d'escapçat.
També és possible ajustar l'àrea d'escapçat arrossegant les nanses quadrades grises que hi ha a les vores de la imatge. Podeu moure l'àrea d'escapçament fent clic i mantenint premut el i arrossegant amb el punter del ratolí.
Premeu el botó Escapça per veure els resultats quan estigueu llest. Utilitzeu el plafó emergent superior per a desar els resultats o desfer/refer l'operació.
Edita Reducció d'ulls vermells : Aquesta operació redueix els «ulls vermells» que habitualment es troben en les fotografies preses amb una càmera amb flaix.

Els modes a pantalla completa
Accediu a la pantalla completa prement el botó Pantalla completa a la barra d'eines, o escollint F Visualitza Mode de pantalla completa .
Per sortir d'aquest mode premeu la tecla .

El mode Navega a pantalla completa
En el mode Navega també podeu canviar a pantalla completa fent clic al botó que apareix en passar el ratolí sobre les miniatures.
Captura de pantalla del mode Visualitza a pantalla completa
Anar a pantalla completa durant la navegació us donarà una major experiència d'immersió mentre aneu a través de les vostres imatges. És molt agradable al vostre ordinador habitual, però encara té més sentit quan connecteu el portàtil al televisor gran a la sala d'estar per a mostrar fotografies als vostres convidats.

El mode Visualitza a pantalla completa
El mode de vista a pantalla completa mostra una presentació de diapositives de les vostres imatges. Per accedir al mode de pantalla completa feu clic al botó que apareix en passar el ratolí sobre les miniatures en el mode Navega, prement el botó Pantalla completa a la barra de tasques.
Captura de pantalla del mode Navega a pantalla completa
La barra superior s'oculta automàticament, per mostrar-la altra vegada n'hi ha prou amb moure el ratolí a la part superior de la pantalla. Si el cursor del ratolí està sobre la barra superior, aquesta no s'ocultarà automàticament. La majoria dels botons sobre la barra són els mateixos que els de la barra d'eines en els modes Visualitza o Navega, a excepció del botó Surt del mode de pantalla completa que us retornarà a la finestra del , el botó Fes pausa/Reprèn el passi de diapositives i el botó Configuració del mode de pantalla completa mostren un diàleg de configuració que permet configurar de manera fàcil i ràpida el passi de diapositives. Els controls del passi de diapositives són:
El control lliscant Interval controla el temps durant el qual, el mostrarà una imatge abans de passar a la següent.
Si la casella de selecció Repetició està marcada, en abastar el final del passi de diapositives, continuarà des del començament en lloc de parar.
Si la casella de selecció Aleatori està marcada, en lloc d'avançar a través de la carpeta per ordre alfabètic, les imatges es mostraran en un ordre aleatori.
Seleccioneu la informació a mostrar de la imatge permet definir les metadades que es mostren sota els botons de la barra d'eines.
Si la casella de selecció Mostra les miniatures està marcada, les miniatures per a totes les imatges a la carpeta actual es mostraran a la dreta de la barra d'eines.
El control lliscant Alçada canvia la mida de les miniatures mostrades.
Si s'activa, es mostrarà una àrea amb les altres imatges a la carpeta actual a la barra superior. En fer clic sobre una es mostrarà.

Barra lateral
La barra lateral de l'esquerra està disponible en els modes Navega i Visualitza, però no apareix per omissió en el mode Navega. La seva aparició es pot alternar utilitzant F4 Visualitza Barra lateral o utilitzant el botó ▮← / ▮→ situat al costat esquerre de la barra d'estat. En fer clic sobre seu es plegarà o desplegarà la barra lateral. La barra lateral conté diverses pestanyes:
Carpetes 	Mostra una llista de totes les carpetes en el sistema permetent canviar entre elles. En el mode Navega es mostraran les miniatures de la carpeta, mentre que en el mode Visualitza apareixerà la primera imatge a la carpeta, des dels quals podreu navegar a través de la carpeta utilitzant els botons Anterior i Següent o les dreceres. Fent clic múltiples vegades sobre una carpeta, alternareu entre els modes Visualitza i Navega.
Informació 	Mostra Meta-informació com el nom de fitxer i la mida. L'enllaç Més... permet veure totes les metadades disponibles i seleccionar quines dades apareixeran a la barra lateral.
Operacions 	Aquestes permeten realitzar les «Operacions de la imatge» anteriorment descrites com a globals, així com les específiques per al mode de visualització. També permet operacions de fitxer comunes com copiar, canviar el nom, suprimir i crear carpetes.